Portus Group með vænlegasta tilboðið í tónlistarhús Portus Group með vænlegasta tilboðið í tónlistarhús Portus Group , sem er í eigu Íslenskra aðalverktaka hf. , Landsafls hf. , og Nýsis hf. , er með vænlegasta tilboðið í hönnun , byggingu og rekstur tónlistarhúss , ráðstefnumiðstöðvar og hótels ( TRH ) við Austurhöfnina í Reykjavík samkvæmt niðurstöðu matsnefndar og sérfræðinga Austurhafnar-TR sem tilkynnt var í Þjóðmenningarhúsinu við hátíðlega athöfn . Stjórn Austurhafnar-TR hefur ákveðið að ganga til samninga um verkefnið við Portus Group . Tilboð félagsins miðast við að stofnkostnaður við tónlistarhúsið og ráðstefnumiðstöðina verði rúmlega 12 milljarðar króna . ÍAV eru stýriverktaki verksins en arkitektar Portus Group eru HLT , Henning Larsens Tegnestue A / S og Batteríið ehf . Hönnunarstjórn er í höndum Batterísins , HLT og verkfræðistofunnar Rambøll Danmark A / S. Verkfræðistofurnar Hnit hf. og Hönnun hf. eru tæknilegir ráðgjafar . Útlit hússins er að miklu leyti verk listamannsins og hönnuðarins Ólafs Elíassonar og Vladimir Ashkenazy er listrænn ráðgjafi Portus Group varðandi dagskrá fyrstu árin . Til að meta tilboðin og tillögurnar var komið upp matsnefnd sem skipuð var þeim Stefáni Baldurssyni , Kristrúnu Heimisdóttur og Orra Haukssyni . Þeim til aðstoðar við mat á tillögunum voru undirnefndir , ráðgjafar og sérfræðingar . Við mat á tillögunum var einkum horft til fimm meginþátta og vógu byggingarlausnir , þ.e. arkitektúr , skipulag svæðis og innra fyrirkomulag hússins og salanna 45% . Styrkur og hæfni bjóðenda vó 5% sem og rekstur fasteigna og bílastæða . Viðskiptaáætlun vigtaði 25% og þjónusta við og aðstaða fyrir Sinfóníuhljómsveitina og aðra listamenn , stjórnunarfyrirkomulag og fyrirhugaðar dagskráráætlanir vógu 20% . Í umsögn matsnefndarinnar sem Stefán Baldursson , fyrrverandi Þjóðleikhússtjóri , kynnti í Þjóðmenningarhúsinu í dag , kom fram að mjótt hefði verið á munum milli tveggja lokatilllagna frá Portus Group og Klasa / Fasteign . 12 milljarða stofnkostnaður Báðir bjóðendur eru bundnir af tilboðum sínum í 120 daga frá skiladegi og ef svo ólíklega vildi til að ekki reyndist unnt að ná samningum við handafa vinningstillögunnar , getur Austurhöfn-TR tekið upp viðræður um samninga við hinn bjóðandann . Tilboð Portus Group miðast við að stofnkostnaður við tónlistarhúsið og ráðstefnumiðstöðina verði rúmlega 12 milljarðar króna en endurskoðuð kostnaðaráætlun Austurhafnar-TR gerði ráð fyrir að stofnkostnaður gæti orðið um 8,5 milljarður , að meðtöldum kostnaði við bílastæði og lóð . Í tilkynningu Austurhafnar-TR segir , að þrátt fyrir hærri stofnkostnað miðist bæði tilboðin eftir sem áður við að árlegt framlag eigenda Austurhafnar , þ.e. ríkis og borgar , verði að hámarki 600 milljónir króna á ári á samningstímanum , eins og áður hafði verið ákveðið . Breytt miðborg Samkvæmt tillögu Portus Group verður tónlistar - og ráðstefnubyggingin staðsett austarlega á byggingarlóðinni .